Freak Angels a zo istor ur strollad 12 den yaouank gant galloudoù iskis. An holl a zo sklaer-tre o c'hroc'hen ha mouk o daoulagad. O vevañ e Londrez emaint, e karter Whitechapel. 6 vloaz zo ez eus c'hoarvezet un dra spontus, beuzet eo bet Londrez ha n'eus tamm tredan ebet ken na netra. Dre m'o deus un dra bennak da welet gant ar gwallzarvoud o deus bet c'hoant sevel ur gumuniezh ha sikour an dud, klask a reont neuze disaotrañ an dour, implijout nerzh an heol, sevel traoù gant aezhenn hag all. Unan eus ar freak angels a zo bet skarzhet hag unan all o zo o kregiñ da implijout e galloudoù en un doare nec'hus. Pep freak angel en deus e berzh hag e bersonelezh. Dedennus kenañ eo an istor ha gwelloc'h c'hoazh e teu da vezañ ur wech dizoloet an holl (en eil levrenn) hag ur wech kroget muntroù e doare Jack the Ripper (en trede). Kalz a c'houlennoù a zo neuze.  Plijus eo an tresadennoù hag al livioù, n'int ket heñvel eus ar pezh a vez kavet en ur c'homic book boaz, ur c'hostez european a zo (ar pezh a zo mat, dre ma tremen an traoù e Londrez). Un aergelc'h dedennus a zo, n'eo ket dres evel ar pezh a vez gwelet da gustum goude un darvoud "fin ar bed-el", ur c'hostez steampunk a zo kentoc'h. Ehe, perak ket? Teir levrenn all a vo.